Tatoeba sentences — language code: ckt
Гамгаслужбарык гражданкэн инэвириӈэтыткукин чинит рыляёлӄылтэ мэгчергыргыт чиниткин гыюлмигчитльэрык.
Гражданкэн энавэрэӈатытконвэты вальылӄылтэ: пынлятыльыт ынкъам связь, атчыёлгыт ынкъам ӄутти энавэрэӈатыткогыргыт, яралвыкэн энанвайӈанаӈатконаӈат, инэнмэлевэтыткукин яаёлӄылтэ ынкъам лымӈэ ӄутти.
Ымыльо о'равэтльат вальыт гражданкэн энавэрэӈатынвык еп ынэтъол, амаравка вама, тэӈыгъюлетыльылӄылти ймырэӄык, э'митри ыргынан рыляёлӄылтэ ыныкит ратвагъа мараквыргын.
Органырык инэнлельырык гражданкэн инэвириӈэткин – штабырык ынкъам ӄутырык, – еп ынэтъол гыёлятъёлӄылтэ чиниткин инэнлеткукин мигчитти, иӈӄун нымэльэв ынкъам катгоӈ яанвы вама мараквыргын.
Рыгъёлявъёлӄылтэ ымыльо мигчитльэт, служащильыт, эвыр-ым таӈымыльо нымытвальыт городыткокэн ынкъам нымнымыткукин миӈкри ытри итыльылӄылти вама ядырныкэн маравпэнрыткогыргыргын.
Сельскакэн нымнымыткук гражданкэн энавэрэӈатыткогыргын рыляёлӄыл ынӈин, иӈӄун вэрэӈатынво ынкы нымытвальыт о'равэтльат ынкъам сельскохозяйствокэн энаймэгчеравыткогыргыт.
Нымытвальа-ым эмнуӈкы, рэӄыльылӄылти ытри вама ядерныкэн мараквыргын, мытытвыркын рымагтэты ӈутин кэлик.
Ынӄоры ыргынан лыги нэрэтчыӈын, миӈкри ытри итыльылӄылти ыныкит ратвагъа ядерныкэн мараквыргын.
Рыпэглявма бомба нылгэӄэргавӄэн ынкъам йылгы йъилкээймил нывыргыргэтӄин.
Ӄэргатыплыткок нытомгатӄэн ковлёкы вальын ӈылянӈылятычгын, галяплыткок тъэрти секундат ынӄэн уйӈэ нынъэлӄин.
Пууръу ынкы нытомгатӄэн пэӈпэӈгыпы вальын йъыйыӄ.
Ынӄэйына чекгырголягты нинэтиӈуӄин рычемавъё нутэсӄын радиоактивныкэн рытчыё.
Кытийга ынӄэн чарэйпы томгатыльыӈ йъыйыӄ чекыяагты нэнанлыплятӄэн.
Инэнъэӄэрэвыткульу нитӄинэт ядерныкэн энанпэлявкэн инэнчимэвыткульын кыплыткогыргын, энанӄэргавыткогыргын, лымынкыри рыгэлыльын радиация ынкъам радиоактивныкэн энаврыӈыткогыргын.
Энанпэглявкэн инэнчимэвыткульын лыгаройвыльо нытваӄэн.
Ытлён лыгэн эвырӄэй гыролмакы 'нылгиныӄивръэв ныманаӈатӄэн.
Ынӈин тыляма ынан нинэнчимиръэвӄинэт ярат, имыръэнутэт ынкъам эвыр-ым нэнанмыткоӄэнат атчыкыльэнат о'равэтльат.
Ыныкит торгынан льуткы йынӄэргын, энанпэглявкэн инэнчимэвыткульын рэпкиргъэ турык вытку галяк тъэрти секундат.
Ынӈин урэльу тури мэчынкы ратчынтык имырэӄык рымагты, ыныкит-ым ынӈин вальыт атчынвыт уйӈэ нытваӄэнат апаӄалтылӄылторэ нотасӄыткынык.
Иынӄэргын лыӈырит ныльуӄин о'равэтльарык чекыяайпы, мынгытъёт лымэвыр-ым ымы мытлыӈӄлегъёт километртэ урэльу рыпэглявынвэпы бомбайпы.
Ынӄэи энанпэглявкэн инэнчимэвыткульын мэчынкы ӄырым торыкатагнэты ныпкирын, миӈкри ӄун тури ыяа нытваторэ, ытръэч-ым вэнлыги рэӄык рымагты атчыльылӄылторэ.
Энанӄэргавыткогыргыӈ – ынӄэн ӄэргэн ӄымчучьыт, томгатыльыт йынӄэргэпы.
Ӄынур тиркин ӄымчуьыт ытри йылгы ынӈин ӄиврэльу нитӄинэт.
Ынӄэнат 8 – 15 секундат урэльу нитӄинэт, титэ панэна нытваӄэн йынӄэргиӈын.
Энанӄэргавыткотырга нинэнлывэтӄинэт гылгыт эвыр нинэнъэӄэрэвӄинэт лылет, нинэнылвэтӄинэт оттэпы ынкъам' эмыръагыпы отгынлятыльэпы тайкыёт яраткот, кэмэтъырат ынкъам ӄолеванвыткот.
Ытръэч-ым йынӄэргэн энанӄэргавыткогыргэпы варкын вэрэӈатыткогыргын.
Ынӄэнайпы таӈатчыӈ нытваӄэн о'равэтльан рэӄык рымагты атчык, лымэвыр-ым ръэнутэт (выквэн агтачгыт, рыгъёлгыт, лыгэн-ым ымыльо виилетыльыт) агтачго ринӈыт ынӄоры.